CELEX: 22010D0626
Language: mt
Date: 2010-09-17 00:00:00
Title: 2010/626/UE: Deċiżjoni tal-Kumitat Konġunt UE-Messiku Nru 1/2010 tas- 17 ta’ Settembru 2010 relatata mal-Anness III tad-Deċiżjoni tal-Kumitat Konġunt bejn l-UE u l-Messiku Nru 2/2000 dwar id-definizzjoni tal-kunċett ta’ prodotti ta’ oriġini u l-metodi ta’ kooperazzjoni amministrattiva

21.10.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 277/30
            
         DEĊIŻJONI TAL-KUMITAT KONĠUNT UE-MESSIKU Nru 1/2010
   tas-17 ta’ Settembru 2010
   relatata mal-Anness III tad-Deċiżjoni tal-Kumitat Konġunt bejn l-UE u l-Messiku Nru 2/2000 dwar id-definizzjoni tal-kunċett ta’ prodotti ta’ oriġini u l-metodi ta’ kooperazzjoni amministrattiva
   (2010/626/UE)
   IL-KUMITAT KONĠUNT,
   Wara li kkunsidra d-Deċiżjoni Nru 2/2000 tal-Kunsill Konġunt bejn l-UE u l-Messiku tat-23 ta’ Marzu 2000 (1) (minn hawn ’il quddiem “Deċiżjoni Nru 2/2000”), u b’mod partikolari n-Noti 2 u 3 tal-Appendiċi II(a) tal-Anness III dwar id-definizzjoni tal-kunċett tal-prodotti ta’ oriġini u l-metodi ta’ kooperazzjoni amministrattiva u d-Dikjarazzjoni Konġunta V tagħha;
   Billi:
   
               (1)
            
            
               L-Anness III tad-Deċiżjoni Nru 2/2000 jistipula regoli tal-orġini għall-prodotti li joriġinaw fit-territorju tal-Partijiet għall-Ftehim.
            
         
               (2)
            
            
               Skont id-Dikjarazzjoni Konġunta V, il-Kumitat Konġunt se jirrevedi l-ħtieġa li tkun estiża, lil hinn mit-30 ta’ Ġunju 2003, l-applikazzjoni tar-regoli ta’ oriġini stabbiliti fin-Noti 2 u 3 tal-Appendiċi II(a) tal-Anness III għad-Deċiżjoni Nru 2/2000 , jekk il-kundizzjonijiet ekonomiċi li kienu l-bażi għall-istabbiliment tar-regola stipulata f’dawk in-Noti jibqgħu fis-seħħ. Fit-22 ta’ Marzu 2004 u fl-14 ta’ Ġunju 2007 l-Kumitat Konġunt bejn l-UE u l-Messiku adotta d-Deċiżjonijiet Nru 1/2004 (2) u 1/2007 (3) li jestendu l-applikazzjoni tar-regoli tal-oriġini stabbiliti fin-Noti 2 u 3 tal-Appendiċi II(a) tal-Anness III tad-Deċiżjoni Nru 2/2000 sat-30 ta’ Ġunju 2006 u sat-30 ta’ Ġunju 2009, rispettivament.
            
         
               (3)
            
            
               B’konformità nal-analiżi tal-kundizzjonijiet ekonomiċi rilevanti li saret, skont id-Dikjarazzjoni Konġunta V, huwa kkunsidrat xieraq, sabiex tiġi żgurata t-tkomplija tal-applikazzjoni tal-vantaġġi reċiproċi previsti skont id-Deċiżjoni Nru 2/2000, li tkun estiża fuq bażi temporanja, l-applikazzjoni tar-regoli tal-oriġini stabbiliti fin-Noti 2 u 3 tal-Appendiċi II(a) tal-Anness III tad-Deċiżjoni Nru 2/2000,
            
         IDDEĊIEDA KIF ĠEJ:
   Artikolu 1
   Ir-regoli tal-oriġini kif stipulati fin-Noti 2 u 3 skont l-Appendiċi II(a) tal-Anness III tad-Deċiżjoni Nru 2/2000, se japplikaw sat-30 ta’ Ġunju 2014 minflok ir-regoli tal-oriġini stipulati fl-Appendiċi II tal-Anness III tad-Deċiżjoni Nru 2/2000.
   Artikolu 2
   Din id-Deċiżjoni se tidħol fis-seħħ fid-data li fiha l-Partijiet jiskambjaw in-notifiki miktuba li jiċċertifikaw it-tlestija tal-proċeduri legali rispettivi tagħhom.
   L-Artikolu 1 għandu japplika mill-1 ta’ Lulju 2009.
   
      Magħmul fi Brussell, is-17 ta’ Settembru 2010
      
         
            Għall-Kumitat Konġunt
         
         
            Il-President
         
         Gustavo MARTIN PRADA
      
   
   
      (1)  ĠU L 157, 30.6.2000, p. 10.
   
      (2)  ĠU L 113, 20.4.2004, p. 60.
   
      (3)  ĠU L 279, 23.10.2007, p. 15.